อาบน้ำแปรงฟันเสร็จก็มีอาการคันที่ปากบนแล้วก็เริ่มบวมเกิดจากอะไรคะ
สวัสดีค่ะ อาการคันที่ริมฝีปากด้านบนและบวม อาจเกิดจาก1. การแพ้จากการสัมผัสเฉพาะที่ เช่น แพ้ยาสีฟัน น้ำยาบ้วนปาก แพ้ลิปสติก การใช้ปากไปเป่าเครื่องดนตรี หรืออมโลหะบางอย่าง กินน้ำจากแก้วที่เป็นโลหะ หรืออาจแพ้สิ่งที่เพิ่งทานเข้าไปก็ได้ ซึ่งอาจไปสัมผัสโดนริมฝีปากเข้า2. เป็นส่วนหนึ่งของปฏิกิริยาภูมิแพ้ที่เกิดขึ้นทั่วร่างกาย เช่น เกิดการแพ้อาหาร โดยเฉพาะอาหารทะเล แพ้ยา แพ้พิษจากแมลง เป็นต้น แต่ริมฝีปากมักจะบวมทั้งด้านบนและล่าง และอาจมีอาการอื่นๆ ร่วม เช่น เปลือกตาบวม หน้าบวม มีผื่นหรือลมพิษตามผิวหนัง หายใจลำบาก หายใจมีเสียงดังวี๊ด เสียงแหบ กลืนลำบาก เป็นต้น3. โดนแมลงสัตว์กัดต่อย4. อุบัติเหตุจากแรงกระแทก5. การอักเสบติดเชื้อ เช่น อาจเป็นอาการเริ่มแรกของโรคเริมก่อนที่จะมีตุ่มน้ำใสเกิดขึ้น หรือเกิดจากการติดเชื้อรา เชื้อแบคทีเรียหากอาการเกิดหลังจากที่แปรงฟันเสร็จ และเพิ่งมีการเปลี่ยนยาสีฟัน หรือน้ำยาบ่วนปาก ก็อาจเกิดจากการแพ้ยาสีฟันและน้ำยาบ่วนปากได้ ในเบื้องต้นหากยังมีอาการคัน อาจทายาแก้แพ้ไตรแอมซิโนโลน (triamcinolone) ที่ริมฝีปากด้านนอก หรือทานยาแก้แพ้ เช่น คลอเฟนนิรามีน (chlorpheniramine), ไฮดรอกไซซีน (hydroxyzine) เป็นต้น หากอาการบวมเป็นมากขึ้น มีหน้าบวม มีเปลือกตาบวมร่วมด้วย หรือผื่นขึ้นทั่วตัว หายใจลำบาก ปวดท้อง ท้องเสีย อาเจียน ควรรีบไปพบแพทย์โดยด่วนค่ะ